Samoa Insularo

Samoa Insularo (antaŭe: Navigator-insuloj) estas insularo en Polinezio. La insuloj troviĝas oriente de Fiĝio en la suda parto de Pacifika Oceano. La insularo proksimume ampleksas 3 030 km² kaj 250 000 loĝantojn kaj politike estas partigita en du ŝtatojn :
 Samoo ( tute, antaŭe nomita Okcidenta Samoo ) - 2 831 km² kun 185 000 da loĝantoj;
 Usona Samoo aŭ Orienta Samoo - 199 km² kun 65 000 da loĝantoj.

Geologie temas pri altaj insuloj, alidirite insuloj de vulkana origino. Ili estas karakterizitaj de montoklifoj kun densa vegetaĵaro.

Biogeografie la insularo situas en la samoaj tropikaj humidaj arbaroj de la pacifika ekozono. La insularo troviĝas ankaŭ en mara ekoregiono.

La 29-an de septembro 2009 Samoa Insularo estis trafita de cunamo, kiu perdigis la vivon al certe 189 da homoj.

Kategorio:Polinezio
Kategorio:Usona Samoo
Kategorio:Insuloj en Samoo
Kategorio:Insuloj en la Pacifiko
Kategorio:Insularoj
Kategorio:Maraj ekoregionoj
Kategorio:Polinezianoj